Wolfgang Klein - Avion, nu glumă! Acum câtva timp aveam ceva de rezolvat la Sibiu Ca să nu călătoresc singur m-am gândit să-l iau pe Jens cu mine De câţiva ani mă bate la cap să-i arăt România Aşa mult a auzit de frumuseţile de aici, că a venit timpul să le vadă Nu ştiam că-i plac femeile Este un bărbat foarte frumos Dacă aş fi fată, cred că m-aş îndrăgostii de el Ajunge să stai zece minute lângă el şi cunoşti deja toate femeile din discotecă Le atrage ca, ştiţi d-voastră Deci am pornit la drum cu avionul din Frankfurt spre Otopeni Era duminică Nu am dormit nici o secundă, am făcut şase ore muzică în discotecă după aceea mi-am făcut bagajul şi m-am dus la Frankfurt în aeroport Jens mă aştepta deja în panică, că întârziem Era foarte nervos Eu obosit! Mi-a spus că este primul lui zbor Mamă, dacă ştiam Se uita foarte atent la avion A auzit multe despre companiile din estul Europei Încerc să-l liniştesc explicându-i că de zece ani zbor cu linia asta, cu avioanele astea şi cunosc deja toate echipajele de pe ruta asta Ca dovadă pup stewardesa şi o strâng la pieptul meu sportiv Totul este în ordine S-a mai liniştit Bine că nu a văzut palmele pe care le-am primit de la stewardesă şi nu a înţeles ce mi-a spus pilotul Toţi sunt prietenii mei Îi iubesc şi mă simt sigur Mă bucur că-i place Murfatlarul şi ţuica românească Am dureri unde m-a lovit pumnul pilotului Are ceva cu Stewardesa? Mai iau o palmă la ieşire Ce oameni cumsecade! Am ajuns cu bine Fără probleme la graniţă, am plătit vizele şi am trecut punctul de frontieră Ne lipseşte un geamantan, cică a ajuns în Dubai Dar ce face acolo? Noi îl aşteptam aici Noroc că-i al meu şi nu a lui Jens Doar este musafir Am pierdut o oră în aşteptarea bagajului Sigur că Radu mă înjură Săracul, asteapta de o oră Ne grăbim afară De Radu nici urmă, numai taximetriştii care vor 40 de dolari până la Băneasa Da ce sunt nebun, cu banii ăştia ar putea să ne ducă până la Sibiu, că şi aşa am pierdut avionul de Sibiu Deci trebuie să mergem mâine Apare şi Radu Vine din studio De unde, din Sovata? Ce bine îi merge! Probabil de asta a întârziat că-i drum lung de acolo A muncit săracul atâta şi totuşi a venit să ne ia de la aeroport ! Ce prieten bun Din păcate trebuie să se întoarcă, în studio Ce iarăşi înapoi la Sovata? Da ce-i nebun? În sfârşit am înţeles: a produs un hit – “La Sovata”! Păi nu-i nimic mergem la culcare şi aşa suntem cam piliţi din avion şi ne este somn E bun Murfatlar-ul ăsta! Ne culcăm la etajul 8 Hotel Dorobanţi Am uitat geamul deschis A nins Suntem sloi de gheaţă E târziu, trebuie să ne grăbim la aeroport să nu pierdem avionul de Sibiu Oare biletele sunt valabile? "Nu sunt", spune doamna de la ghişeu, "şi să ştiţi că nu mai avem locuri" Da nu se poate Îl trimit pe Jens la ghişeu, că-i mai frumos ca mine Doamna îi zâmbeşte, dar nu-i dă bilete Se pare că nu-i plac bărbaţii frumoşi, asta e bine, mă duc si eu: "Să ştiţi mai sunt două locuri, dar se pare că în acelaşi avion zboară şi doamna M aflată în vizită oficială la Bulibaşa din Turnişor Autorităţile nu ne dau voie să le vindem Caz de siguranţă!" Asta minte! Sunt sigur Cum o să zboare soţia preşedintelui francez cu un Antonov vechi de peste patruzeci de ani Nu are destule avioane acasă? Da ce a ajuns Bulibaşa, şef de stat? Cu ajutorul unei bucate de hârtie ne vinde biletele până la urmă, dar fără garanţia că o să putem urca în avion Suntem fericiţi! Am ajuns până la scara avionului Mamă ce avion! Jens e palid la faţă Probabil din cauza Murfatlar-ului de ieri Îmi arată cauciucurile, se vede pânza Îl liniştesc, doar ştiu avioanele de 45 de ani şi a căzut doar unul la Fraga din cauza ceţii Îmi aduc aminte de sunetul infernal care-l făceau când aterizau la Sibiu, doar am stat la câţiva kilometrii de aeroport Trebuia să închidem uşile şi geamurile şi să strângem rufele de două ori pe zi, când plutea această pasăre uriaşă spre aeroportul din Sibiu Sunt fericit deoarece se trezesc amintiri frumoase din copilărie şi mă bucur că zbor acasă Mă trezeşte o stewardesa din visele mele: "Îmi pare rău nu mai avem locuri Trebuie să zburaţi cu maşina de după masă" Probabil că din cauza plânsului meu unul dintre piloţi a ieşit afara din cabina lui şi după ce i-am povestit viaţa mea, l-a apucat mila şi ne-a dat drumul în avion:" Dar trebuie să staţi în picioare, la bagaje şi să fiţi liniştiţi ca să ne putem concentra" Să stăm în picioare? În avion? Dacă povestesc asta acasă, nu mă crede nimeni Nici Jens nu mă crede Da ce-i autobuz? Da! Băieţii sunt de treabă Lasă uşa deschisă şi ne explică instrumentele Cel din dreapta e şeful, cel din stânga ajutorul lui la manşă şi la toate butoanele alea roşii Dar ce o fi cu cel din mijloc? "Eu sunt frânarul" Cum? Da cei căruţă? Traduc totul şi văd cum Jens îşi schimbă culoarea feţei Alb ca zăpada, dar tot frumos Apropo de zăpadă: ninge!" Nici o problemă, cunoaştem avionul de 45 de ani", ne spune frânarul plin de mândrie, "ăsta a zburat şi în război" Mă uit la niturile din împrejur şi aşa cum se mişcau ele, îl cred pe cuvânt Am impresia că băieţii se distrează puţin pe seama noastră, dar asta e: aventură aproape pe gratis În sfârşit vine şi şefa şi decolăm Totul fără probleme M-am lovit puţin, dar stewardesa îmi aduce hârtie igienică pentru sânge Frânarul ia microfonul în mână şi spune: "Bună ziua doamnelor şi domnilor, sunt căpitanul aeronavei Ne bucurăm că aţi avut încrederea să zburaţi cu compania noastră În dreapta vedeţi satul Baloteşti unde se mai lucrează şi acum, iar în stânga râul Dâmboviţa Vreau să vă atrag atenţia că în cazul unei prăbuşiri puţin probabile în râul Dâmboviţa sau în Lacul Bâlea, din păcate la bord nu avem veste de siguranţă, deoarece sunt prea scumpe Luaţi aripioarele de înot pentru copii, aflate în faţa dumneavoastră, le umflaţi şi le puneţi unde vreţi dumneavoastră Cine poate să înoate este rugat să-şi ajute vecinul În cazul unei prăbuşiri în munţii Făgăraşi sunteţi rugaţi să nu stingeţi lumânările din interiorul avionului deoarece ele înlocuiesc lumina de avarie Pasagerii care stau în picioare sunt rugaţi să înceteze cu ţipatul, că produc panică Pasagerii care au găsit loc sunt rugaţi să ridice mâna dreaptă, ca să uşureze lucrul echipajelor de salvare deoarece pot fi scoşi mai uşor din ruina avionului Dacă s-ar afla măşti de oxigen la bord, v-am ruga să le puneţi Dar fiind prea scumpe vă rugăm să trageţi aer de la geamul spart din rândurile 6,11 şi 16 Vă rugăm să nu mai folosiţi WC-urile că nu au fost golite de două luni, din lipsă de bani În caz că veţi murii, banii se vor restituii rudelor dumneavoastră În cabină la noi veţi găsi doi terorişti nemţi morţi, care nu s-au putut hotărî unde vor să zboare Vă mulţumim că aţi avut încrederea să zburaţi cu compania noastră şi vă mai poftim la bord" M-am trezit din leşin, simţind palmele lui Jens şi ale stewardesei Băieţii din cabină aveau lacrimi în ochi Da nu erau lacrimi din cauza plânsului ci râdeau cu lacrimi de mine Frânarul şi-a bătut joc de mine! Ce bine că nu am mai apucat să-i traduc lui Jens Măcar mi-a făcut un nescafe şi mi-a dat un pahar de apă Totul pe gratis Băieţi veseli, ce mai De abia m-am refăcut şi nu mai sufeream de ameţeală, am şters urmele borăturii de pe jos, am şi trecut Făgăraşii, şi avionul a luat-o în picaj spre aeroport ca să aterizeze Cu un zgomot şi o lovitură extraordinară a atins solul şi ne-am căzut plângând de bucurie în braţe Mai trăiam Frânarul devenise hectic Cu mişcări violente trăgea de o manivelă care arăta ca o frână de mână Nimic! Avionul nu încetinea de loc Se apropia tot mai repede de o cisternă de benzină din aeroport Am început să râd Credeam că iarăşi îşi bate joc de mine Dar el nu mai râdea de loc Era plin de sudoare pe tot corpul şi cu ceva spumă albă la gură Cei doi colegi îl încurajau cu voce tare: "Unu, doi trage!" A 12 oară în sfârşit a prins frâna, la doi metri de cisternă! Am mai scăpat odată Totul în ordine Totul normal "Sper că aţi avut un zbor plăcut şi vă mulţumim că aţi zburat cu compania noastră" Nu mai ştiu cum am ajuns la Rodica, dar ştiu că a trebuit să pun toate hainele la spălat M-am simţit ca la a doua naştere, eram fericit că stau pe un scaun Până m-a chemat Jens la televizor la ştiri O arătau pe doamna M care dădea un interviu şi în spate se vedea scara avionului, pe care stăteau două persoane aplecate în jos şi vomitau tot ce mâncaseră în ultimele trei luni 